John Gurdon

Dr **John Bertrand Gurdon** (* 2. Oktoober 1933 z Dippenhall, Hampshire, Ängland; † 7. Oktoober 2025) isch e briitische Entwickligsbioloog un Brofässor an dr University of Cambridge gsii.

Dr John B. Gurdon het zum Nukleolus vu dr Zäll gfoorscht. Mit syne Aarbete zue dr Dransblantazioon vu Zällchäärn het er d Grundlaage fir s Kloone vu Dier gschaffe. Anne 2012 het er zäme mit em Shin’ya Yamanaka dr Mediziin-Nobelbryys iiberchuu.

## Lääbe
No dr Schuel am Eton College het dr Gurdon 1956 am Christ-Church-College, Oxford, e B.A. in Zoology un 1960 e D.Phil. in Embryology gmacht. Au in dr Zyt druf isch er am Christ-Church-College bliibe, isch aber zum Foorsche e Zyt lang am California Institute of Technology z Pasadena, Kalifornie un an dr Carnegie Institution z Baltimore gsii. Anne 1983 het er as Noofologer vum Alan Lloyd Hodgkin e Brofässuur an dr University of Cambridge iiberchuu, wun er bis 1990 ghaahet. Im Joor 1995 isch er as Knight Bachelor zum Ritter gschlaa woore. Vu 1995 bis 2002 isch er Master vum Magdalene College z Cambridge gsii.

Dr Gurdon isch ab 1990 Laiter vum *Wellcome Trust/Cancer Research UK Institute* vu dr University of Cambridge gsii, wu hite *Gurdon Institute* haißt. Är het sälber aini vu dr 20 Foorschigsgruppe an däm Inschtitu glaitet.

## Foorschig
Dr Gurdon het us Zälle, wun er dr Zällchäärn vu verschiidene Zälle us verschiidene Ryyfistaadiedryy transplantiert het, chenne erwagnseni, gschläächtsryyfi Dier ufzie. Doodermit het er noogwiise, ass si s Genoom (vu weenige Uusnaamen abgsää) in dr Entwicklig vun eme Individuum nit ändere duet. Im Zytoplasma het s aber Faktoore, wu ne yyfluss hän uf d Geenexprässioon. Är het au chenne zaige, ass Främd-mRNA, wu in Zälle yybrocht wiird, exprimiert wiird.

Dr Gurdon het Hyfe vu syne wiichtige Aarbete an Oozyte (Aizälle) vu Chrallefresche (*Xenopus laevis*) duuregfiert.

## Uusglääseni Uuszaichnige

* 1967 *Scientific Medal* vu dr Zoological Society of London
* 1967 Albert-Brachet-Bryys
* 1971 Mitgliidschaft in dr Royal Society
* 1975 Feldberg Foundation Award
* 1976 Croonian Lecture
* 1977 Paul-Ehrlich-un-Ludwig-Darmstaedter-Bryys, zäme mit em Torbjörn Caspersson
* 1978 Mitgliidschaft in dr American Academy of Arts and Sciences
* 1980 Mitgliidschaft in dr National Academy of Sciences
* 1983 Mitgliidschaft in dr American Philosophical Society
* 1984 Prix Charles-Léopold Mayer
* 1984 Mitgliidschaft in dr Académie royale des Sciences, des Lettres et des Beaux-Arts de Belgique
* 1985 Royal Medal
* 1987 Internazionaale Bryys fir Biology
* 1989 Wolf-Bryys in Mediziin, zäme mit em Edward B. Lewis
* 1989 Mitgliidschaft in dr franzeesische Académie des sciences
* 1991 Mitgliid vu dr Academia Europaea
* 1995 As Knight Bachelor mit dr Aareed „Sir“ zum Ritter gschlaa
* 2001 Edwin G. Conklin Medal
* 2003 Copley-Medaille
* 2009 Rosenstiel Award, zäme mit Irving Weissman un Shin’ya Yamanaka
* 2009 Albert Lasker Award for Basic Medical Research, zäme mit em Shin’ya Yamanaka
* 2012 Novbelbryys fir Fisiology oder Mediziin zäme mit em Shin’ya Yamanaka


## Uusglääseni Vereffetlichunge
* 
* 
* 
* * 
* 
* 
* 

## Literatuur
* *Who’s Who in America.* 66. Ausgabe, Band 1: *A–L.* Marquis Who’s Who, Berkeley Heights 2011, ISBN 978-0-8379-7031-8 (Band 1), ISBN 978-0-8379-7035-6 (Gesamtwerk), , S. 1772

## Weblink

* 
* John Gurdon am *Gurdon Institute*
* Publikazioonslischt (PDF; 95&nbsp;kB) uf dr Websyte vu dr *Académie royale des Sciences, des Lettres et des Beaux-Arts de Belgique*

## Fueßnote